**VEGA præsenterer**   
**Fontæne af tonstunge riffs og krigstrommer**   
*Den 26. februar opstiger Illdisposed, Vanir, Defacing God og Heidra fra helvede for at spidde Lille VEGA med skærende og brutale toner.*   
   
Når vinteren er ved at klinge af, venderMetalized-tour vrangen på Lille VEGA, når Illdisposed, Vanir, Defacing God og Heidra tænder forstærkerne.

**Illdisposed river VEGA i stykker**    
Med deres tonstunge riffs og yderst brutale fremførsel af musikken, fejer Illdisposed som en mejetærsker hen over det musikalske danske landskab. Bandet, der har 30 år og 15 albums på bagen, river VEGA i stykker, når de n fremfører det helstøbte mesterværk *1-800 Vindication* fra 2004, samt en god bunke andre hits fra deres enorme bagkatalog.   
   
**Vanir - Højthævede drikkehorn og Odin hilsner**    
Dødsmetallerne i Vanir har siden 2009 udgivet deres storslåede blanding af black- og folk-metal. Lyrisk tager bandet lytteren med ind i den forunderlige nordiske mytologi. Vanir arbejder i øjeblikket på deres kommende album, der bliver det sjette i rækken. Lyden er tung som en kampesten, mens melodierne byder op til fællesdans og vikinge-højbordsfest.   
   
**Defacing God – skandinavisk metal og okkultisme**    
Aalborgensiske Defacing God spiller melodisk dødsmetal spækket med riffs og dystre vokaler. Med karismatiske Sandie Gjørtz i front leverer Defacing God et højenergisk og nærværende sceneshow, der emner af teknisk overlegenhed og overskud. Bandet gemmer på tidligere medlemmer fra bl.a. Mercenary, Essence og Prevail.    
   
**Heidra - Forunderlige fusioner af powermetal og folkemusik**   
Heidra spiller tempofyldt, melodidrevet heavy metal, der kombinerer majestætiske synthflader, tunge insisterende riffs, og eminente korharmonier. Bandet startede for alvor deres plyndringstogt tilbage i 2014 med deres anmelderroste debutalbum *Awating Dawn,* der i 2018 blev opfulgt af *The Blackening Tide.*   
   
**Fakta om koncerten**      
Metalized Tour – Illdisposed, Vanir, Defacing God, Heidra  (DK)           
Lørdag den 26. februar, 2022 kl. 20.00            
Lille VEGA, Enghavevej 40, 1674 København V            
Billetpris 210kr. + gebyr            
Billetsalget starter i dag via [vega.dk](http://vega.dk/) og Ticketmaster 